	


[image: 1024]Gregorčičeva 20–25, Sl-1001 Ljubljana	T: +386 1 478 1000
	F: +386 1 478 1607
	E: gp.gs@gov.si
	http://www.vlada.si/




Številka: 	84300-8/2023/5
Datum: 	28. 7. 2023 


Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) ter 36., 93. in 116.a člena Zakona o varstvu pred naravnimi in drugimi nesrečami (Uradni list RS, št. 51/06 – uradno prečiščeno besedilo, 97/10, 21/18 – ZNOrg in 117/22) je Vlada Republike Slovenije na 118. dopisni seji dne 28. 7. 2023 pod točko 2 sprejela naslednji


S K L E P :


1. Vlada Republike Slovenije ugotavlja, da je 12. in 13. julija 2023 prišlo do naravne nesreče (močnih neurij z dolgotrajnimi nalivi, močnim vetrom, točo in poplavljanjem hudournikov) večjega obsega skoraj na celotnem območju Republike Slovenije, občine na prizadetem območju pa so izčrpale sredstva občinskih proračunov, namenjena za zagotavljanje osnovnih pogojev za življenje ter odpravljanje posledic naravnih in drugih nesreč v skladu z dvanajsto alinejo drugega odstavka 37. člena Zakona o varstvu pred naravnimi in drugimi nesrečami (Uradni list RS, št. 51/06 – uradno prečiščeno besedilo, 97/10, 21/18 – ZNOrg in 117/22).

1. Vlada Republike Slovenije je odločila, da se 90 občinam iz priloge tega sklepa povrnejo upravičeni stroški intervencij. Ministrstvu za obrambo, Upravi Republike Slovenije za zaščito in reševanje, se iz splošne proračunske rezervacije zagotovijo sredstva v višini 2.391.191,87 evra za pokritje intervencijskih stroškov občinam.

1. Vlada Republike Slovenije je odločila, da se gasilskim enotam, ki so sodelovale pri izvajanju intervencijskih dejavnostih v prizadetih občinah, v katerih ne izvajajo javne gasilske službe, povrnejo upravičeni stroški intervencij. Sredstva se zagotovijo iz splošne proračunske rezervacije v višini 40.883,44 evra. 

1. [bookmark: _GoBack]Vlada Republike Slovenije je naložila Ministrstvu za obrambo, Upravi Republike Slovenije za zaščito in reševanje, da na podlagi podanih zahtevkov prizadetih občin izplača povračilo stroškov intervencije občinam, ki jih izkažejo z verodostojnimi listinami, vendar ne več, kot je ocenjena vrednost za posamezno občino, ki izhaja iz priloge tega sklepa. 

1. Vlada Republike Slovenije je naložila Ministrstvu za obrambo, Upravi Republike Slovenije za zaščito in reševanje, da izvrši 3. točko tega sklepa. Ministrstvo za obrambo, Uprava Republike Slovenije za zaščito in reševanje, gasilskim enotam zagotovi sredstva na podlagi razdelilnika, ki ga posredujejo občine, v katerih so gasilske enote sodelovale v intervenciji, pri čemer skupni znesek ne sme presegati ocenjene vrednosti iz priloge tega sklepa.

1. Vlada Republike Slovenije je odločila, da se pravice porabe za zagotovitev sredstev iz 2. in 3. točke tega sklepa v višini 2.432.075,31 evra zagotovijo iz sredstev splošne proračunske rezervacije.



	
Barbara Kolenko Helbl
generalna sekretarka



Priloga:
· Ocena intervencijskih stroškov, nastalih ob izvajanju nalog zaščite, reševanja in pomoči ob močnih neurjih z dolgotrajnimi nalivi, močnim vetrom, točo in poplavljanjem hudournikov, v času od 12. 7. do 13. 7. 2023


Prejmejo:
· Ministrstvo za obrambo
· Ministrstvo za finance
· Uprava Republike Slovenije za zaščito in reševanje
· Služba Vlade Republike Slovenije za zakonodajo
· Urad Vlade Republike Slovenije za komuniciranje

